# data[].attributes.body
He escollit aquest material sensorial perquè fomenta el desenvolupament dels sentits i la curiositat dels nens. A més, és una eina excel·lent per a l'aprenentatge a través del joc, ajudant a estimular la seva creativitat i imaginació.

Aquest material està dissenyat per a nens d'entre 2 i 6 anys, ja que és en aquesta etapa on els infants exploren activament el seu entorn i desenvolupen les seves habilitats sensorials.

Respon a la necessitat dels nens d'explorar i comprendre el món que els envolta a través dels seus sentits. També atén els interessos en el joc interactiu, la descoberta i l'aprenentatge pràctic.

Competències específiques que hi estan relacionades o es poden desenvolupar:

- Desenvolupament sensorial: Millora la percepció visual, auditiva, tàctil, olfactiva i gustativa.

- Habilitats motrius: Fomenta la coordinació i la destresa manual.

- Creativitat i imaginació: Estimula la capacitat de crear i imaginar noves situacions de joc.

- Socialització: Promou el treball en equip i la interacció amb altres nens.

El material ha de ser fabricat amb materials no tòxics, sense parts petites que puguin ser un perill d'ofegament, i ha de tenir vores arrodonides per evitar lesions. A més, ha de ser lleuger i fàcil de manipular per a les mans petites dels nens.

És important supervisar sempre als nens mentre utilitzen el material, assegurar-se que l'espai de joc sigui adequat i que el material estigui net i en bon estat.

# data[].attributes.body
Per què l’he escollit?

Perquè crec que té múltiples opcions per a infants. És a dir, pots col·locar-ho a la paret per tal que els infants puguin intentar arribar a tocar-ho i a diferents alçades, però també ho pots posar a terra perquè experimentin les textures o perquè busquin el material i segueixin un circuit.

Edat:

0-2 anys.

Interessos i necessitats:

Els infants d’aquestes edats tenen la necessitat de tocar i experimentar amb les seves pròpies mans i el seu propi cos. A més, els interessen les diferents textures, i per això considero que és adient per aquesta edat.

Competències específiques:

Eix 1. Competència específica 1. Progressar en el coneixement i el domini del cos, en el moviment i la coordinació, adonant-se de les pròpies possibilitats, per anar desenvolupant autonomia personal i una autoimatge ajustada i positiva.

Eix 3. Competència específica 1. Observar i reconèixer característiques de materials i elements i establir relacions entre ells, mitjançant l'experimentació i la manipulació sensorial, per avançar cap a estructures de pensament cada vegada més complexes desenvolupant habilitats de raonament matemàtic.

Eix 3. Competència específica 3. Explorar i reconèixer elements i fenòmens del món natural, establint relacions entre la pròpia acció i les conseqüències que se'n deriven, per iniciar hàbits de sostenibilitat i conservació de l'entorn.

Requisits per al seu ús:

En principi aquest material pretén que l’Infant explori de forma activa, el seu ús pot ser divers quant a les finalitats, però essencialment es tracta que l’Infant, a través de les seves mans, pugui experimentar les diferents textures. Així mateix, les docents poden intentar jugar amb la distància d’on col·locar el material o l’alçada.

Seguretat i ergonomia:

El material és segur per a infants d’edats tan primerenques. A més, és un material que ens possibilita col·locar-ho en diferents llocs, això ens permet adaptar-nos als infants que trobem a l’aula, ajudant al fet que les seves postures corporals siguin naturals com per exemple: els infants que comencen a gatejar poden tenir aquest material a terra a diferents distàncies; els infants que ja comencen a caminar o a aixecar-se poden tenir les diferents tauletes a diferents llocs i alçades; o els infants que només es queden asseguts poden accedir a aquest material asseguts si aquest es troba proper a ell.

# data[].attributes.body
He escollit aquesta joguina perquè em va cridar l'atenció l'estructura interna de l'objecte.
Està adreçada per a nens i nenes de tres anys i més.
L'objecte pot comportar a preguntar-se per què unes bombolles pugen i d'altres baixen.
Aquesta joguina està relacionada amb les competències de curiositat i descoberta. Sobretot en els punts d'observar i reconèixer característiques materials i elements, i establir relacions; i desenvolupar raonament científic, mitjançant l’observació i la manipulació.
Per fer-la servir cal tenir curiositat, tenir el sentit de la vista, paciència.
És un objecte segur si el tap està bé enganxat, perquè si no pot haver-hi una fuga dels líquids i tenir conseqüències (ingerir-los...). És un objecte que es pot fer servir per fer mal a una persona.

# data[].attributes.headline
Fruita tallable (material simbòlic). Maria Pasquina Rubio

# data[].attributes.subject
Fruita tallable (material simbòlic). Maria Pasquina Rubio

# data[].attributes.body
Per què l’he escollit?

M’ha cridat molt l’atenció per la utilitat que pot tenir en els infants, es tracta d’un material simbòlic i molt quotidià.

Per a quina edat és la proposta?

2 a 5 anys

A quins interessos i necessitats respon?

Aquest material respon a l'interès dels infants pel joc simbòlic i per la imitació de les activitats dels adults, especialment en el context de la cuina, una activitat habitual en el seu entorn.

Competències específiques que hi estan relacionades o es poden desenvolupar.

EIX 1. Competència específica 1. Progressar en el coneixement i el domini del cos, en el moviment i la coordinació, adonant-se de les pròpies possibilitats, per anar desenvolupant autonomia personal i una autoimatge ajustada i positiva.

EIX 3. Competència específica 1. Observar i reconèixer característiques de materials i elements i establir relacions entre ells, mitjançant l'experimentació i la manipulació sensorial, per avançar cap a estructures de pensament cada vegada més complexes desenvolupant habilitats de raonament matemàtic.

Requisits per al seu ús:

Seria ideal disposar d'una cuina de joguina o un espai habilitat que reprodueixi el context de cuina. No obstant això, es pot utilitzar a sobre d'una taula o directament al terra, sempre que s'adapti a l'alçada dels infants.

Seguretat i ergonomia:

Aquest material és segur, ja que el ganivet està fabricat en fusta amb la punta arrodonida i no és afilat. Els aliments inclouen velcros que permeten que el ganivet faci el tall de manera controlada i sense riscos.

Pel que fa a l'ergonomia, s'ha de tenir en compte la postura natural dels braços i les mans mentre tallen. És recomanable que els infants treballin drets i que la taula estigui a la seva alçada per evitar postures forçades. Tot i així, és possible usar aquest material asseguts.rr

# data[].attributes.body
He escollit aquest material perquè m'ha cridat l'atenció i penso que pot ser interessant perquè els infants desenvolupin aspectes com la motricitat fina i grossa a més de la creativitat, la imaginació, el joc lliure o el joc simbòlic.

Està adreçat a infants de totes les edats, ja que a cadascuna d'elles es manipularia l'objecte de maneres diferents i jugant a jocs diversos.

Aquesta joguina pot fomentar els següents aspectes:

El Desenvolupament motor: Ajuda a millorar la coordinació i la destresa manual dels infants.

Imaginació i creativitat: Fomenta el joc simbòlic i la creativitat que permet als nens inventar històries i situacions.

Socialització: Facilita el joc compartit entre infants, promovent la interacció social.

Algunes competències específiques que es vinculen amb aquest objecte o que es poden desenvolupar són:

Progressar en el coneixement i domini del cos, ja que el fet de manipular l'objecte fa que treballis amb les diferents parts del cos i alhora les vagis coneixent i dominant.

Adornar-se de la influència de l'espai perquè el mateix limita l'ús que se li pot donar a la joguina. Si hi ha un espai gran lliure de mobles, els infants poden desenvolupar algun joc de manera més lliure i sense barreres arquitectòniques que limitin el joc.

Expressar-se de manera entenedora, personal i creativa diversos llenguatges. Aquesta competència es pot desenvolupar quan els infants juguen entre ells utilitzant aquest objecte i expressant-se de diferents maneres que permetin que s'entenguin i puguin jugar junts sense deixar enrere la seva personalitat creativa.

Pel que fa a la seguretat i ergonomia aquest objecte permet que l'infant es col·loqui en la posició que li sembli més còmode per jugar, no limita la postura ni el moviment. Si ens centrem en la seguretat física és possible que els infants prenguin mal amb la joguina si la fan servir per donar cops o que s'enganxin els dits en les petites obertures, però res greu.

Aquest objecte concret no té requisits d'ús molt tècnics i específics, però s'han de tenir en compte alguns aspectes com la supervisió de l'infant per tal que faci un ús adequat, revisar el seu estat per evitar que els infants es puguin fer mal amb estelles o vores trencades, assegurar que les seves parts mòbils funcionin correctament i no presentin un risc de pessics o talls.

# data[].attributes.body
Per què l’he escollit?

Aquest material l’he trobat “amagat” en una capsa grossa, on hi havien altres instruments com flautins o capses de música. El que m’ha cridat l’atenció inicialment ha estat els colors estètics del seu exterior, però en quant l’he agafat m’he sorprès amb el seu so rar: trons en tempesta! La sorpresa inicial m’ha cridat moltíssim l’atenció, i no he pogut estar-me’n d’escollir-lo. Així doncs, la proposta que m’agradaria dur a terme se centra en el descobriment de sons mitjançant instruments “estranys” o no convencionals. Es podria dedicar un temps al matí per explorar els diferents objectes que es poden trobar a la capsa de les sorpreses.

Per a quina edat és la proposta?

Idealment per I3-I4, però es podria adaptar fàcilment.

A quins interessos i necessitats respon?

Context hipotètic: Als infants d’aquesta estança els hi encanta la música, es passen tot el dia cantant, fent palmades i ballant! El que passa és que un dia estàvem parlant de música i de quin era un instrument que els agradaria tocar, només podien enumerar aquells convencionals: la guitarra el violí, el piano, la trompeta, el timbal, etc. Per aquest motiu, se’ns va acudir a l’equip docent proposar una activitat on es mostressin instruments no convencionals, i on l’infant pogués descobrir sons nous.

Competències específiques que hi estan relacionades o es poden desenvolupar:

Estaria inscrit dins de l’eix de curiositat i descoberta, ja que espero que puguin descobrir altres instruments i sons, així com poder aprendre més sobre les diferents cultures i ritmes musicals. Així doncs, la competència específica que està més relacionada és la d'“observar i reconèixer característiques materials i elements, i establir relacions”.

Requisits per al seu ús:

Saber agafar i moure un objecte de manera horitzontal.

Seguretat i ergonomia:

Tot i que la seva exploració no suposa cap perill, i en cas de trencament no hi hauria cap risc afegit, la veritat és que l’espiral al seu mossegat podria comportar una sensació incòmoda, però cap perill en concret. L’únic risc que hi ha és el trencament de la bola de silicona que trobem al final de l’espiral metàl·lic, però no la podem treure perquè està cobrint la punxa del final. Per aquesta raó, es recomana no tenir aquest objecte a l’abast de l’infant, sinó que el pugui descobrir en un ambient controlat i vigilat, potser en una rotllana de descoberta.

# data[].attributes.body
Per què l'he escollit?

He escollit aquest material educatiu perquè em sembla un objecte que crida l'atenció dels infants a causa dels seus colors i que és fàcil de poder manipular-lo.

A quina edat s'adreça ?

Penso que és un recurs dirigit a infants a partir dels 2 anys. Sí que és veritat que contra més edat tinguin els infants entendran millor el funcionament de l'objecte, però encara i això des de més petits poden començar a experimentar a través del tacte i l'oïda.

A quins interessos i necessitats respon?

Aquest objecte respon l'interès de l'infant d'explorar tot el que l'envolta. Les campanes, amb els seus colors i els sons que produeix, desperten la curiositat i fomenten l'exploració activa dels infants.

A més, respon a les necessitats com el desenvolupament motor, ja que en manipular les campanes i agafar el pal per produir el so els infants treballen la motricitat fina.

Finalment, també respon el desenvolupament cognitiu, perquè ajuda a reforçar les relacions de causa- efecte, com pot ser tocar la campana i que es produeixi el so.

Competències específiques que hi estan relacionades o es poden desenvolupar

Fomentar la motricitat fina

Fomentar la creativitat

Experimentació dels materials

Seguretat i ergonomia.

Aquest material és prou segur, perquè no té cap peça petita i el seu ús és prou segur per als infants.

Requisits per al seu ús

Per poder fer ús cal saber com agafar la baqueta per fer que sonin les campanes.

# data[].attributes.body
Perquè l'hem escollit?

He escollit aquest llibre perquè al casal del meu poble hi ha una altra versió i tant els nens i nenes com a les monitores ens va agradar molt.

A quina edat s'adreça?

En aquest cas és un llibre dedicat a nens i nenes de l'etapa d'infantil.

A quins interessos i necessitats respon?

Aquest llibre pot fomentar a la lectura d'una manera més original i a la vegada ajuda en l'expressió corporal de l'infant i en l'experimentació del seu propi cos, a la vegada que pot millorar el vincle amb el teu pare.

Competències específiques que hi estan relacionades o es poden desenvolupar?

Aquesta activitat fomenta les habilitats motores, la coordinació, la creativitat...

Seguretat i ergonomia

En aquest cas, aquest llibre consta de pàgines gruixudes, per tant, els infants més petits no tenen risc a tallar-se amb les pàgines. És petit i fàcil d'agafar-lo, tot i que si ens centrem en els més petits poden notar que pesa una mica. A l'hora de llegir el llibre i dur a terme les proves d'aquest és important vigilar amb l'espai i fer-ho en un espai segur i ampli.

Requisits per al seu ús

Un dels requisits seria fer-ne un bon ús, no trencar-lo, no llençar-lo...

# data[].attributes.headline
Material Pikler, Mireia Borrasa Perdiguero

# data[].attributes.subject
Material Pikler, Mireia Borrasa Perdiguero

# data[].attributes.body
Per què l’he escollit?

He seleccionat aquest material, ja que sempre he volgut fer servir un i mai havia tingut l’oportunitat. Des que soc petita, en certa manera m’ha interessat la medicina i en veure aquest aparell, no he dubtat a fer-lo servir i sobretot en escollir-lo.

Per a quina edat és la proposta

Aquest material el pot fer servir qualsevol infant, potser millor a partir dels 3 anys, però amb la supervisió adequada i l’explicació adient, potser els nens i nenes de dos anys també.

A quins interessos i necessitats respon

Pot cridar l’atenció dels infants, ja que quan van al pediatre constantment veuen com els metges ho fan servir.

Competències específiques que hi estan relacionades o es poden desenvolupar.

Poden desenvolupar competències cognitives on desenvolupen el pensament lògic i científic, el llenguatge i el vocabulari o la resolució de problemes.

Tanmateix, jugant amb l’estetoscopi poden desenvolupar competències emocionals com l'empatia o superar la por que alguns infants tenen als metges. Durant l’activitat, també desenvolupen competències socials com el treball en equip i la cooperació.

Endemés, constantment estan posant en pràctica i desenvolupant la motricitat fina i la percepció sensorial.

I sobretot, practiquen el joc simbòlic desenvolupant la imaginació i la creativitat posant-se en el paper d’un metge o metgessa.

Requisits per al seu ús.

Per fer-lo servir cal introduir a les orelles la part superior de goma i col·locar la part inferior rodona a sobre del cor o a l’esquena per poder escoltar els batecs del cor. Caldria recalcar que no es pot servir per pegar o per llençar de mala manera perquè es pot trencar.

# data[].attributes.body
1. Per què l'has escollit?

He escollit el xilòfon perquè és un material que sempre m’ha cridat l’atenció. Des de petita he considerat aquest instrument musical de percussió un objecte molt captivador, ja que tot i que mai he tingut un gran coneixement envers la música, els diferents sons conductors que passen a través de les fustes em transmeten un sentiment de curiositat i agradabilitat.

Em sembla molt interessant els aspectes que es treballen a partir del funcionament del material, aquests són: la motricitat fina, la coordinació, la creativitat, el desenvolupament musical, la manipulació d’objectes, el descobriment i experimentació, la concentració i l’atenció.  A més a més, el seu ús implica el desenvolupament d’un dels 5 sentits, l’acústic.

2. A quina edat s'adreça?

El xilòfon és un instrument que com a norma general és present en les aules d’infantil del segon cicle, per tant, podem dir que comprèn dels 3 als 6 anys. Tanmateix, considero que està adaptat per a ser utilitzat d'ençà que els infants tenen la capacitat motriu suficient per a agafar el pal que fa sonar les tecles. És a partir d’aquestes edats quan poden fer el funcionament predeterminat. En edats més petites pot ser utilitzat amb fins d’experimentar la curiositat i el descobriment.

3. A quins interessos i necessitats respon

El xilòfon respon al desenvolupament musical, ja que permet que l’infant explori els diferents ritmes i  notes musicals que s’obtenen a partir del contacte de la vareta amb les tecles. A més a més, estan desenvolupament la motricitat fina i la coordinació. Seguidament, treballen la creativitat, en aquest cas musical, a l’hora de crear melodies pròpies i estimulen la concentració i atenció.

4. Competències específiques que hi estan relacionades o es poden desenvolupar.

Seguretat i ergonomia

Pel que fa a la seguretat és un instrument que no implica materials perillosos, sempre que es faci un bon ús tant del pal com de les tecles. També pot transmetre un sentiment seguretat creat pel soroll produït del cop del bastó amb les tecles.

Segons l’ergonomia, sí que pot implicar una mala postura en el moment d’utilitzar-lo perquè majoritàriament s’empren el seu funcionament en espais com el terra. No obstant això, la taula és un altre lloc on es pot potenciar l’ús de l’instrument, en aquest cas les cadires facilitarien un millor posicionament de l’infant.

Requisits per al seu ús

L’objectiu principal del material és produir música i, per elaborar aquesta és necessari que l’infant agafi correctament la vareta que fa la funció de xocar amb les tecles i transmetre sons. Si es fa correctament els petits i les petites podran gaudir d’una melodia, en canvi, si s’agafa erròniament el pal és probable que no es produeixi el so o que es produeixi de forma irregular.

# data[].attributes.headline
Pont - Balancí de fusta. Aleix Garcia Gonzàlez 

# data[].attributes.subject
Pont - Balancí de fusta. Aleix Garcia Gonzàlez 

# data[].attributes.body
Per què l’he escollit?

He escollit aquest objecte ja que ha sigut el que més m’ha cridat l’atenció a l’entrar a l’aula. A més considero que és u material molt versàtil donat que el podem fer sevir tant de pon com de balanci i el fet de no ser un llisto de fusta sencer si no que son barres de fusta amb espais entre elles fa que puguem treballar moltes coses amb els infants.

Per a quina edat és la proposta?

Considero que aquest material pot estar enfocat a totes les edats, sempre i quant se’n faci un ús adequat.

A quins interessos i necessitats respon?

És un material molt útil per treballar tot el que seria la motricitat i el control del nostre cos. Ena pot ajudar a prendre consciència de l’espai que ocupen i els moviments que han de fer per tal ja sigui de passar el pont o de balancejar-se, donat que al haver d’avançar per les barres de fusta i no per una sola plataforma fa que haguem de controlar tota la motricitat grossa.

Competències específiques que hi estan relacionades o es poden desenvolupar?

·       Progressar en el coneixement i el domini del cos

·       Observar i reconèixer característiques materials i elements i establir relacions

·       Desenvolupar el raonament científic, mitjançant l’observació i la manipulació

·       Viure les emocions, expressar i reconèixer sentiments i necessitats

Requisits per al seu us

En funció de l’edat podrem aplicar un requisits o uns altres. En el cas dels infants un dels requisits podria ser fer-ne ús sempre i quan hi hagi un adult per fer-ne una supervisió donat que podria caure i fer-se mal. En el cas d’infants més grans o ja adolescents o persones adultes, en podrien fer ús sempre que volguessin. Un requisit però que si que podria ser per tothom és gaudir del material i de l’estona en que l’estem utilitzant.

Seguretat i ergonomia

No és un dels materials més segurs que puguem trobar donat que al ser un pont – balanci però fet amb barres de fusta unides entre elles, fa que quedin espais on es poden encallar els peus i fer-nos mal. A més al tenir una mica d’alçada quan estem a dalt de tot podríem caure i també prendre mal.

# data[].attributes.body
Perquè l’hem escollit:

Perquè crec que una joguina com aquesta pot generar un gran debat a la societat.

A quina edat s'adreça:

A majors de 3 anys.

A quins interessos i necessitats respon:

Aquest tipus de joguina fomenta la imitació de l’infant cap a l’adult intentant imitar accions del dia dia com planxar la roba.

Competències específiques que hi estan relacionades o es poden desenvolupar:

Fomenta el desenvolupament de les habilitats motores

Creativitat

Aprenentatge sobre càrrecs domèstics.

Seguretat i ergonomia

Penso que aquesta joguina no acaba de ser ser segura ja que esta feta de plàstic dur i els infants es poden fer mal si es fan un cop amb aquest.

També pot perpetuar estereotips de gènere sobre les tasques domèstiques.

Requisits per al seu ús:

Per jugar amb aquesta joguina l’infant necessita un espai per fer-ho, vigilància perquè no es pugui fer mal i tenir els anys recomenats.

# data[].attributes.headline
Cilindre amb boles de colors - Ona Ferrete

# data[].attributes.subject
Cilindre amb boles de colors - Ona Ferrete

# data[].attributes.body
He triat aquest objecte perquè a simple vista sembla com un got, però és interessant veure com hi ha boletes de diferents colors a dins que es van movent i m’ha semblat atractiu i divertit per al descobriment i l’experimentació dels infants.

Aquest objecte és per als infants majors d’un any, ja que pesa una mica i, per moure’l, els més petits potser no podrien.

Respon a necessitats i interessos personals, ja que amb ell poden intentar identificar els diferents colors de les boles, el soroll, les formes, o utilitzar per rodar-lo, veure el moviment de les boletes de dintre...

Quant a les competències específiques respon a les següents de l’apartat de descoberta i curiositat:

Explorar i reconèixer elements i fenòmens del món natural.

Observar i reconèixer característiques, materials, elements i establir relacions

Per a fer-lo servir s’ha de moure, per tal de poder sentir el soroll que fa, per veure els colors... Però no hi ha uns requisits específics com a tal, es pot utilitzar de manera lliure per experimentar i descobrir noves funcions, sempre que no s’utilitzi per a fer un mal ús.

L’objecte triat està fet de plàstic, però és un material dur, per tant, segur perquè les boles de dins no s’escapin, però cal anar amb cura perquè no es llenci a ningú i no es doni cap cop perquè pot fer mal.

# data[].attributes.body
L'he escollit perquè coneixia aquest material educatiu del cicle superior i em sembla molt interessant per l'autonomia dels infants.

S'adreça a partir dels dos anys

Respon a les necessitats i els interessos de l'autonomia, d'exploració i el moviment.

Competències específiques:

Progressar en el coneixement i el domini del cos.

Observar i reconèixer característiques materials i elements i establir relacions.

Desenvolupar raonament científic, mitjançant l'observació i la manipulació.

Seguretat i ergonomia: La cremallera és un material segur, ja que no es poden fer mal i és lleuger, però pot tenir el risc que algun infant s'ho emporti a la boca i es pot enganxar als llavis o als dits de les mans. Ergonòmicament, no té cap risc, perquè ho poden fer asseguts o de peus.

Aquest no tindria cap requisit en el seu ús, pel fet que és un material per experimentar i la descoberta de pujar i baixar.

# data[].attributes.attachment_link.title
Reflexiona al voltant de "La taula de llum"

# data[].attributes.body
Per què l’he escollit?

He escollit aquest material educatiu perquè penso que pot cridar l’atenció dels infants ràpidament i perquè poden desenvolupar diverses activitats.

Per a quina edat és la proposta?

A partir dels 2 anys.

A quins interessos i necessitats respon?

El sorral respon a gairebé tots els interessos i necessitats, com poden ser l’autonomia, el moviment, l’exploració, el coneixement, la descoberta.

Competències específiques que hi estan relacionades o es poden desenvolupar

1. Progressar en el coneixement i domini del cos.

7. Observar i reconèixer característiques materials i elements i establir relacions.

8. Desenvolupar raonament científic, mitjançant l’observació i manipulació.

9. Explorar i reconèixer elements i fenòmens món natural.

Seguretat i ergonomia

Si fem ús del sorral hem de tenir en compte que pot portar el risc que algun infant s’emporti la sorra a la boca o als ulls. Aleshores, haurem d’explicar-los que han de tenir cura quan juguin amb la sorra, ja que poden fer-se mal a la boca o als ulls.

També, haurem de cuidar el material que tinguem al nostra sorral, com per exemple, les galledes, pales, etc., per tal de no trencar-ho ni fer mal als altres ni a nosaltres mateixos.

Requisits per al seu ús

- Disposar d’un espai ampli on poder posar un moble a l’abast de l’infant i posar la sorra.

- Que els infants siguin conscients del risc que pot comportar si fan un mal ús de la sorra.

# data[].attributes.body
He escollit aquest material perquè considero que es una bona eina per estimular diversos àmbits dels infants, així com la creativitat, la coordinació, entre altres.

Es una activitat molt polivalent, mentre l’infant pugui agafar i apilar els blocs, es apta, però si que es veritat que, per treballar de manera profunda i per un correcte desenvolupament de les habilitats de l’infant, es recomana per a nens i nenes d'entre 2 i 6 anys.

Aquest material respon a la necessitat de jugar de manera activa i creativa, estimulant l'exploració i la imaginació.

En quant a competències especifiques, aquest joc desenvolupa la motricitat fina, la percepció espacial i fins i tot, la capacitat de treballar en equip, ja que es un material que pot ser utilitzat en grup o bé de manera individual.

En l’àmbit de seguretat i ergonomia pels infants, aquest material es molt segur. les peces son lleugeres i fàcils de manejar, a mes estan fetes de fusta polida i sense arestes, per evitar accidents.

Per emprar aquest material, jo recomanaria la supervisió d'adults, especialment per a nens més petits, aixi com un espai adequat per jugar.

# data[].attributes.headline
Balancí de fusta. Martina Coromina Pons 

# data[].attributes.subject
Balancí de fusta. Martina Coromina Pons 

# data[].attributes.body
Per què l’he escollit?

He escollit aquest objecte perquè m’ha semblat una proposta innovadora i divertida que fomenta la descoberta dels infants i els permet experimentar situacions de forma autònoma. Al mateix temps, m’ha semblat una proposta molt interessant, ja que, permet fer joc individual o en grup i pot ajudar a desenvolupar la confiança en un mateix i en els altres. També considero que és fonamental per al ple desenvolupament físic i cognitiu dels infants.

Per a quina edat és la proposta?

Aquesta proposta és per totes les edats, ja que en pot fer ús tant un infant amb pocs mesos de vida com una persona adulta de qualsevol edat. D’aquesta manera, aquest objecte també permet compartir moments infant-adult i fer activitats dinàmiques damunt d’aquest, tot provant i experimentant amb el cos i el pes de les dues o més persones que se situen sobre l’objecte.

A quins interessos o necessitats respon?

L’objecte respon a tota mena d’interessos i necessitats, sobretot el de descobriment i experimentació amb el cos. També ajuda a cobrir les necessitats d’aquells infants més moguts que necessiten un espai on alliberar l’energia corporal, però al mateix temps, també ajuda a aquells infants més tranquils que poden voler gronxar-se suaument sobre l’objecte tot fent un joc de relaxació.

Competències específiques que hi estan relacionades o es poden desenvolupar?

La principal competència específica que està relacionada o es pot desenvolupar amb l’objecte escollit és la primera, que parla de progressar en el coneixement i domini del cos. Aquest material educatiu proporciona un espai on experimentar i aprendre tot descobrint les potencialitats del propi cos, a la vegada que fomenta l’experimentació amb l’espai i el material, cosa que ajuda a conèixer el propi cos de manera més conscient.

Requisits per al seu ús

Aquest material educatiu no té uns requisits concrets, ja que intenta fomentar l’experimentació, tot i així, és important que els infants siguin conscients dels riscos que hi pot haver quan es fa ús d’aquest recurs i que cal anar amb compte per tal de no fer-se mal mentre s’està jugant amb l’objecte. Al mateix temps, és important que si el/la mestra explica als infants els riscos que hi ha quan s’utilitza l’objecte no ho faci de forma que els nens/es puguin sentir por sinó que faci recomanacions per tal que no es facin mal.

Seguretat i ergonomia

L’objecte no és massa segur, ja que és possible que si els infants perden l’equilibri quan hi són a sobre puguin caure i prendre mal. D’altra banda, quant a l’ergonomia, penso que és un objecte que afavoreix la mobilitat del cos i ajuda a adquirir diverses postures que poden ser còmodes per a tots els infants i persones.

# data[].attributes.headline
Caiguda de pilota Laura Garcia Castrillo

# data[].attributes.subject
Caiguda de pilota Laura Garcia Castrillo

# data[].attributes.body
He escollit aquest material perquè és un material amb el que jo ja he treballat en una escola d’educació especial a la que vaig estar treballant, i em va resultar un recurs molt útil.

A partir d’un any ja es pot començar a jugar amb ajuda d’un adult que sigui qui llença la pilota. Mes o menys a partir dels dos anys ja es pot començar a jugar amb més autonomia, i cada vegada els infants poden anar fent mes coses com muntar l’estructura,etc.

És un joc polisensorial, ja que els infants experimenten amb el so, la vista i la manipulació tant de la pilota com de les peces que formen l’estructura. Basant-me en la meva experiència, ajuda als infants a calmar-se i a concentrar-se en estímuls agradables per a ells.

Per exemple, en l’escola en la que vaig treballar, en la que tots els infants tenien TEA, hi havia un que també tenia molta agressivitat i no es controlava a ell mateix, però si li apropaves aquesta joguina, es calmava i es relaxava a l’instant quan començava a jugar i a sentir el so de la pilota.

La principal de les competències específiques que es treballa amb aquest material és la motricitat fina, ja que els infants han de poder agafar la bola i depèn de l’edat han de poder muntar l’estructura.

És un material segur, però s’ha de tenir en compte que pot tenir peces molt petites per a segons quina etapa de l’infant, i si amb una edat propera no es fa un joc supervisat i dinamitzat per un adult (per exemple que l’adult deixi anar la canica sense que l’infant l’agafi per a no posarse-la a la boca si encara és molt petit) pot arribar a ser perillós.

A més a més, considero que és un material ergonomic ja que és fàcil de transportar, muntar i desmuntar en qualsevol lloc.  Per tant, es pot adaptar a la postura de l’infant a l’hora de jugar segons les seves necessitats

# data[].attributes.headline
Geometría amb miralls- Gemma Castellà Vidal

# data[].attributes.subject
Geometría amb miralls- Gemma Castellà Vidal

# data[].attributes.body
He escollit aquest material perquè m'ha semblat curiosa la barreja entre crear formes i a la vegada, poder-te mirar.

Considero que s'adreça a infants de 3-6 anys, és a dir el segon cicle d'educació infantil.

⁠Respon als interessos i necessitats individuals, ja que el joc consta de diverses formes geomètriques, entre elles, triangles, semicercles, quadrats, etc. La idea és que els infants es puguin veure, reconeixes, i, a la vegada, crear figures o formes que ells vulguin.

Competencies:

- Observar i reconèixer característiques dels materials i elements i establir relacions.

Seguretat i ergonomia

El material aparentment és segur perquè la fusta no té estelles i està ben llimada, però s'hi hauria de posar un plàstic al mirall per si es trenca, que no es tallin els infants amb el vidre.

Requisits per al seu ús

No hi ha cap requisit específic per a l'ús d'aquest material.

# data[].attributes.body
1.He escollit aquest material perquè considero que es una eina perquè els infants a l'hora de reconèixer les diferentes verdures alhora que experimenten diferents sons.

2.Considero que aquest material s'adreça més a infants de primer cicle.

3.Als infants amb aquest material el que més els hi pot interessar es el soroll que provoca, ja que els hi provoca aquesta necessitat de saber com apareix aquest soroll dins de les diferents peces. A més, aquesta peça pot estimular una de les parts sensoriomotriu, com pot ser el tacte.

4.Pel que fa les competències específiques, aquest material es relaciona amb una d'aquestes 11 competències, la de "explorar i reconèixer elements i fenòmens del món natural".

5.Aquest material per una part és segur, ja que és una material dur i és difícil de trencar-se, però alhora pot ser una mica perillós, ja que si els infants experimenten aquest material llençant-lo es poden fer mal a ells mateixos com als seus companys. Pel que fa els requisits per al seu ús, aquesta eina no en requereix, sinó que han d'experimentar i disfrutar d'aquest tacte i del so que produeix.

# data[].attributes.headline
Triangle i rampa Pikler - Lidia Conejo Navarro

# data[].attributes.subject
Triangle i rampa Pikler - Lidia Conejo Navarro

# data[].attributes.body
L'he escollit perqué és un material que ja he sentit parlar i que té molts beneficis en el desenvolupament integral dels infants.

Edat: des dels 6 mesos fins als 5 anys

Respon a la necessitat de moviment dels infants, lleure i joc, autonomia

Progressar en el coneixement i domini del cos

Observar i reconèixer característiques materials i elements i establir relacions.

Desenvolupar raonament científic mitjançant l'observació i la manipulació

Explorar i reconèixer elements i fenòmens món natural.

Requisits: Es pot tenir a l'aula i que l'utilitzin lliurement o muntar un circuit.

Riscos i Ergonomia :És un material que permet als infants prendre riscos, però són controlts, ja que tenen una altura adqüada per als infants.

# data[].attributes.body
He escollit aquest material pensant que és rellevant per treballar les habilitats motores, la creativitat i la concentració, en un entorn de joc compartit i col·laboratiu amb els iguals. També permet desenvolupar l'autonomia i el pensament matemàtic, en tant que poden buscar estratègies per aconseguir que les peces caiguin de la manera que desitgen.

A més a més, trobo que aquest és un material atractiu i que, en presentar-lo, pot generar motivació en els nens i les nenes.

S'adreça a 4-5 anys.

Motiva als infants a descobrir les seves habilitats motores, sobretot el control del pols. També és un material molt útil per desenvolupar la creativitat i deixar anar la imaginació. A més a més, de manera indirecta, però molt present treballen la concentració.

Per altra banda, aquest material es pot presentar en una situació d'aprenentatge en forma de joc, fet que afavoreix la col·laboració entre els nens i les nenes d'una manera natural i divertida.

Competències específiques:

CE 1 eix 1: Progressar en el coneixement i el domini del cos, en el moviment i la coordinació, adonant-se de les pròpies possibilitats, per anar desenvolupant autonomia personal i una autoimatge ajustada i positiva.

CE 1 eix 3: Observar i reconèixer característiques de materials i elements i establir relacions entre ells, mitjançant l'experimentació i la manipulació sensorial, per avançar cap a estructures de pensament cada vegada més complexes desenvolupant habilitats de raonament matemàtic.

Seguretat i ergonomia --> Als 4-5 anys és segur utilitzar aquests materials perquè els infants no acostumen a emportar-se les coses a la boca. En cas que hi hagi un infant que encara estigui a la fase oral o encara es posi les coses a la boca, se l'ha de vigilar. Els infants poden jugar directament a terra estirats panxa a baix o a peu dret amb el material sobre una taula gran i estable.

Requisits --> Que els nens i les nenes tinguin unes habilitats motrius desenvolupades fins al nivell en què puguin col·locar peces petites i inestables juntes i sense tombar les del costat. En cas que hi hagi infants a qui els hi sigui molt complicat, se'ls pot proporcionar peces de fusta que pesin més i que siguin més grans.

# data[].attributes.body
Perquè l'hem escollit.

•A quina edat s'adreça.

•A quins interessos i necessitats respon.

•Competències específiques que hi estan relacionades o es poden desenvolupar.

Seguretat i ergonomia

Requisits per al seu ús.

Imatge del material escollit.